คุณค่ะ ตอนท้องนี่มีตกขาวไหมค่ะ ส่วนหนูยังไม่ได้ตรวจค่ะว่าท้องรึเปล่า หนูออกกำลังกายหนักและเครียดด้วยค่ะ แต่หนูมีอาการเหมือนคนท้องคือคัดเต้านม ปวดท้องน้อย ปวดหลัง วิงเวียนศรีษะ แต่ที่อาการยังไม่มาคือ ไม่เหม็นอะไรเลย ไม่อาเจียน เหนื่อยง่ายนิดหน่อย ท้องเริ่มใหญ่ ประจำเดือนหนูเลื่อนไปเกือบ1อาทิตย์แล้วค่ะ แล้วอะการแบบนี่จะท้องไหมคะ
สวัสดีค่ะ หากประจำเดือนขาดไป 1 สัปดาห์แล้ว ควรลองตรวจหาการตั้งครรภ์ดูเป็นอันดับแรก หากตรวจพบขึ้น 2 ขีด อาการต่างๆ ทั้งการมีตกขาว คัดเต้านม ปวดท้องน้อย ปวดหลัง เวียนหัว ก็จะเป็นอาการของการตั้งครรภ์ได้ แต่หากตรวจพบขึ้นเพียง 1 ขีด ก็แสดงว่าไม่มีการตั้งครรภ์เกิดขึ้น ดังนั้น อาการต่างๆ ที่เป็นอยู่ จึงอาจเป็นอาการก่อนการมีประจำเดือนมา หรือเกิดจากความเครียดก็ได้ และการที่ประจำเดือนยังไม่มา อาจเกิดจากสาเหตุต่างๆ เช่น มีความเครียด ออกกำลังกายมากไป ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น